LI β fi V Μ XXL 
5ag 
Memoriae prodidit Aristoteles in libro suo de animalibus 
irrationabilibus , quod cancer marinus appetat esum carnis 
huius animalis , et postquam proxime adegit ad se et ad 
obiectum appetitus sui aliquid quod dimittere possit in mu¬ 
rum illum, qui intercedit inter ipsum et inter carnem illam 
mollem, quae est in concha, insidias ei struit hoc modo: 
non desinit cancer ille indesinenter obseruare concham, 
vsque dum videat orificium eius se aperire. Tum vero su¬ 
mit lapillum paruum proiicitque eum in cauitatem conchae, 
vt non possit ob hanc caussam se contrahere, velut antea 
fecerat, nec possit repellere lapidem et se claudere. Deinde 
immittit cancer cornua sua in istam carnem teneram, eam - 
que extrahit et comedit tanquam cibum gratissimum. Au¬ 
ctor speciminis admonuit, in Indice subiuncto Aristoteli a 
Iulio Caesare Scaligero in latinum conuerso extare haec 
verba: Cancellus iniecto lapillo ostreum vorat, sed pagi¬ 
nam nullam esse annotatam, ad quam referatur annotatio. 
In meo exemplo pagina 17. indicatur; sed ibi nihil repe- 
ritur de cancro insidiante ostreo; neque possum equidem 
diuinare, vnde deuenerint verba in illum Indicem. Hoc 
tamen video, narrationem Aristotelicam errore interpretis 
aut Arabici veteris aut Belgici latini fuisse deprauatam. 
Alteruter deceptus fuisse videtur nomine πολύσημο) polypi. 
De polypo enim vera videtur narratio: et testatur locus 
Philosophi historiae 9, c. 25 . s. 9. polypum cancros et con¬ 
chylia venari eorum que carnibus pasci. Quid ? quod er¬ 
rorem in cancro commissum arguit ipsa narratio. Quo¬ 
modo enim heri possit, vt cancer immissis cornibus in 
concham apertam carnem extrahat, qua pascatur? At 
vero polypus immissorum brachiorum acetabulis facile ef¬ 
ficere id potest, et concham carnibus suis spoliare. Deni¬ 
que suspicionem meam plane confirmat narratio Trebii 
Nigri a Plinio g. c. 3 o. sect. 48 . relata de polypis: Auidis - 
simos esse concharum : illas ad tactum comprimi , praeci¬ 
dentes brachia eorum, vitroque escam ex praedante capere . 
Adnot. II. L1 
